
บทคัดย่อ
โครงงานนี้มีวัตถุประสงค์เพื่อศึกษาการสกัดเซลลูโลสจากฟางข้าว การสกัดสารสกัดจากบัวบก 
และการประเมินคุณสมบัติของกล่องบรรจุภัณฑ์ชีวภาพที่เคลือบด้วยสารสกัดบัวบกในการยับยั้งเชื้อ Escherichia coli ที่ก่อให้เกิดการเน่าเสียของอาหารโดยเฉพาะเนื้อสด โดยนำฟางข้าวแห้ง และแช่ในสารละลายโซเดียมไฮดรอกไซด์ 4% ปริมาตร 200 มิลลิลิตรนาน 2 ชั่วโมง จากนั้นล้างด้วยน้ำกลั่นเพื่อชะล้างสารละลายโซเดียมไฮดรอกไซด์จากนั้นทำให้แห้งเพื่อให้ได้เซลลูโลส และสกัดสารสกัดจากบัวบก ใช้ใบสดบัวบแช่ในเอทานอล 70% (อัตราส่วน 1:5 w/v) กวนต่อเนื่อง 24 ชั่วโมง กรองและระเหยตัวทำละลายด้วย rotary evaporator ที่ 45 °C จนได้สารสกัดเข้มข้น จากนั้นขึ้นรูปกล่องบรรจุภัณฑ์ชีวภาพใช้แป้งมันสำปะหลังและเซลลูโลส (อัตราส่วน 60:40 w/w จากนั้นเตรียมสารเคลือบโดยใช้เจลาติน 10% (w/v) ผสมกับสารสกัดบัวบกที่ความเข้มข้น 0%, 25%, 50% และ 75% (v/v) เคลือบกล่องบรรจุภัณฑ์และทำให้แห้ง ประเมินคุณสมบัติของกล่องบรรจุภัณฑ์ชีวภาพโดยการทดสอบการยับยั้งเชื้อ Escherichia coli แบบเลี้ยงบนจานเพาะเชื้อโดยวัดขนาดเส้นผ่านศูนย์กลางวงยับยั้งเชื้อ (inhibition zone) การทดสอบการย่อยสลายในดินโดยติดตามการเปลี่ยนแปลงของน้ำหนักและโครงสร้างทุก 10 วัน จนครบ 30 วัน และการวัดสมบัติเชิงกลโดยการทดสอบความทนต่อแรงดึง โครงงานนี้จัดทำขึ้นเพื่อนำไปสู่การพัฒนาเป็นบรรจุภัณฑ์ถนอมอาหารที่ยั่งยืนและเป็นมิตรต่อสิ่งแวดล้อม สนับสนุนการพัฒนาอย่างยั่งยืนตามหลัก SDGs เป้าหมายที่ 9 และ 12 สามารถนำไปพัฒนาต่อยอดในอนาคตได้

คำสำคัญ: พลาสติกชีวภาพ (Bioplastics); สารสกัดบัวบก (Centella Asiatica Extract); เซลลูโลส (cellulose);  Escherichia coli (E. col)

บทนำ
	การบริโภคอาหารสดและอาหารแปรรูปมีแนวโน้มเพิ่มขึ้นอย่างต่อเนื่องแต่ปัญหาการเน่าเสียของอาหารและการปนเปื้อนของเชื้อจุลินทรีย์โดยเฉพาะ Escherichia coli ยังคงเป็นอุปสรรคสำคัญต่อคุณภาพและความปลอดภัยของผู้บริโภคขณะเดียวกันปัญหาขยะพลาสติกจากบรรจุภัณฑ์อาหารกำลังทวีความรุนแรง
 โดยมีรายงานว่าเกือบครึ่งหนึ่งของขยะมูลฝอยทั่วโลกมาจากบรรจุภัณฑ์อาหาร และมีการผลิตพลาสติกมากกว่า 140 ล้านตันต่อปี (Business Waste, 2023; Foodprint, 2023) จึงเกิดการพัฒนาบรรจุภัณฑ์ที่ทั้งสามารถยืดอายุอาหาร ลดความเสี่ยงจากจุลินทรีย์ และลดขยะพลาสติกไปพร้อมกัน
	บัวบก (Centella asiatica) เป็นพืชสมุนไพรที่


มีสารออกฤทธิ์ทางชีวภาพหลายชนิด มีฤทธิ์ยับยั้งการเจริญของเชื้อ Escherichia coli ได้(Srivastava et al., 2023; Rahman et al., 2024) มาใช้ร่วมกับบรรจุภัณฑ์ชีวภาพในการเพิ่มคุณสมบัติการต้านจุลินทรีย์
ฟางข้าวเป็นวัสดุเหลือใช้ทางการเกษตรมีเซลลูโลส 
พัฒนาเป็นบรรจุภัณฑ์ชีวภาพที่ย่อยสลายได้ ช่วยเพิ่มมูลค่าเพิ่มให้ทรัพยากรเหลือใช้
ดังนั้น โครงงานนี้จึงมุ่งพัฒนากล่องบรรจุภัณฑ์
ชีวภาพจากฟางข้าว โดยเคลือบด้วยสารสกัดจากบัวบก 
มีประสิทธิภาพในการยับยั้งเชื้อ Escherichia coli และการชะลอการเน่าเสียของอาหารโดยเฉพาะเนื้อสด เป็นการใช้ประโยชน์จากวัสดุเหลือใช้ทางการเกษตรเพื่อลดปัญหาสิ่งแวดล้อม ส่งเสริมการบริโภคและการผลิตที่ยั่งยืน สอดคล้องกับเป้าหมายการพัฒนาอย่างยั่งยืน (SDGs)
วิธีการดำเนินวิจัย
ตอนที่ 1 เตรียมฟางข้าวและบัวบกที่ได้จากแหล่งเกษตรกรรมนำไปล้างด้วยน้ำสะอาดเพื่อชะล้างสิ่งที่ปนเปื้อนออก นำบัวบกมาบดหยาบเพื่อนำไปแช่เอทานอลสำหรับการสกัดสารสกัดจากบัวบกต่อไป
ตอนที่ 2 ศึกษาปริมาณการสกัดเซลลูโลสโดย นำฟางข้าวแห้ง 20 กรัม ต้มฟางและเติมสารละลายโซเดียมไฮดรอกไซด์ (NaOH) 4% w/v ให้ความร้อนเป็นเวลา 2 ชั่วโมงกรองด้วยผ้าขาวบางเพื่อล้าง NaOH ออกจนหมดและนำไปอบเพื่อบดละเอียดต่อไป
ตอนที่ 3 ขึ้นรูปบรรจุภัณฑ์โดยเตรียมส่วนผสมโดยใช้แป้งมันสำปะหลังกับผงเซลลูโลส อัตราส่วน 60:40 w/w เติมกลีเซอรอล 3 กรัม และกรดซิตริก 0.5 กรัม เติมน้ำกลั่นกวนผสมจนเนียนจากนั้นเทส่วนผสมลงในพิมพ์มาตรฐานทั้งหมด 4 อันจากนั้นนำพิมพ์ที่บรรจุส่วนผสมไปอบในเครื่องอบลมร้อนที่ 60 °C จนแข็งตัวและไม่เสียรูป
ตอนที่ 4 ทดสอบลักษณะทางกายภาพตรวจสอบลักษณะภายนอกของกล่องบรรจุภัณฑ์ชีวภาพหลังจากนั้นวัดขนาดของกล่องบรรจุภัณฑ์ด้วยเวอร์เนียร์ ไมโครมิเตอร์ เพื่อตรวจสอบความสม่ำเสมอโดยทดสอบแรงดึง UTM tast standard ASTM D 822 บันทึกค่าแรงสูงสุดที่กล่องบรรจุภัณฑ์เพื่อใช้ประเมินสมบัติเชิงกลและบันทึกผล
ตอนที่ 5 แช่บัวบกเอทานอล 70% v/v อัตราส่วน 1:5 w/v) เป็นเวลา 24 ชั่วโมง หลังจากนั้นกรองและนำสารละลายไประเหยเอาเอทานอลด้วย Rotary Evaporator ที่ 45 °C และระเหยน้ำด้วย Water Bath ที่ 45 °C จนได้สารสกัดเข้มข้น เก็บในขวดแก้วสีชาปิดฝาแน่นเก็บที่ 4 °C 
ตอนที่ 6 ประเมินฤทธิ์ต้านอนุมูลอิสระของสารสกัดจากใบบัวบก โดยใช้วิธี DPPH assay นำสารสกัดจากบัวบกเจือจางด้วยเมทานอล และใช้ในการเตรียมสารสกัดที่ความเข้มข้น 10, 25, 50, 100 และ 200 µg/mL เตรียมสารละลาย DPPH ละลายในเมทานอลให้ได้ความเข้มข้น 0.1 mM เตรียมสารในหลอดโดยสารสกัดจากบัวบกแต่ละความเข้มข้น กับสารละลาย DPPH ให้มีปริมาตรรวมต่อหลอดเท่ากับ 4.0 mL เขย่าให้เข้ากันชุดควบคุมเตรียมโดยผสมสาร DPPH กับเมทานอลในปริมาตรเท่ากันและชุด sample blank เตรียมโดยผสมสารสกัดจากบัวบกกับเมทานอลนำสารละลายไปวัดค่าการดูดกลืนแสงด้วยเครื่อง spectrophotometer ที่ความยาวคลื่น 517 นาโน เพื่อคำนวณ% DPPH inhibition มีสมการ ดังนี้
%Inhibition   

ตอนที่ 7 เคลือบสารสกัดจากบัวบก เตรียมสารเคลือบโดยละลายเจลาตินชนิดอาหาร 10% w/v ในน้ำให้ความร้อน ผสมสารสกัดบัวบกเข้มข้นในอัตราส่วนต่างๆ ได้แก่ 0% , 25%, 50% และ 75% (v/v) และนำบรรจุภัณฑ์มาเคลือบตอนที่ 8 เพาะเลี้ยง E. coli ในอาหารเหลว Nutrient broth นำไปวัดความขุ่นด้วยเครื่องspectrophotometer ที่ 600นาโนเมตร ให้มีค่า absorbance อยู่ระหว่าง 0.03-0.3 ทดสอบฤทธิ์ต้านแบคทีเรียวิธี Agar disc diffusion เตรียมอาหารแข็ง NA ชุบแบคทีเรีย swab บนผิวอาหารเลี้ยงเชื้อ Nutrient agar จากนั้นวางแผ่น paper disc ลงบน NA หยดสารสกัดลงบนแผ่น paper disc ความเข้มข้นของสารสกัดที่ 25% 50% 75% 100% บ่มเลี้ยงเชื้อเป็นเวลา 16-18 ชั่วโมง แล้ววัดบริเวณยับยั้ง (inhibition zone) โดยใช้เวอร์เนียร์วัดและบันทึกผล

ตอนที่ 9 ทดสอบประสิทธิภาพในการย่อยสลายชั่งน้ำหนัก
บรรจุภัณฑ์ชีวภาพเริ่มต้น (W₀) ฝังในกล่องปลูกที่มีดินสะอาด มีความชื้นที่ 73.04 % เก็บตัวอย่างทุกๆ10 วัน เป็นเวลา 30 วันขุดกล่องบรรจุภัณฑ์ตากให้แห้งในเครื่องอบที่ 60 °C ชั่งน้ำหนักใหม่ (Wt) ประเมินการย่อยสลายทางกายภาพ มีสมการ ดังนี้
Mass loss(%)  
ผลการทดลอง
ตารางที่ 1 ทดสอบลักษณะทางกายภาพ และเชิงกล
	การทดสอบ
(ครั้ง)
	ลักษณะทางกายภาพ
	ความหนา
(mm)
	ความเค้นที่จุดขาด
(MPa)
	Yong modulus
(MPa)
	R2

	1
	ขรุขระ
	0.67
	4.46
	329
	0.99591

	2
	ขรุขระ
	0.64
	0.561
	233
	0.99217

	3
	ขรุขระ
	0.66
	2.81
	236
	0.99524



ตาราง 2 ประสิทธิภาพต้านอนุมูลอิสระ
	ความเข้มข้น (µg/mg)
	ค่าดูดกลืนแสง (Abs)
	%Inhibition   

	10
	0.902
	7.05

	25
	0.820
	15.5

	50
	0.687
	29.22

	100
	0.490
	49.5

	200
	0.333
	65.65


 กราฟแสดงความสัมพันธ์ความเข้มข้นกับ % inhibition

ผลการทดลองที่ 3 ประสิทธิภาพการยับยั้งเชื้อ E. coli
พบว่าความเข้มข้น 25, 50, 75 และ 100% ให้ขนาดเส้นผ่านศูนย์กลางบริเวณยับยั้ง (zone of inhibition) เท่ากับ 15, 16.2, 23.2 และ 27 มิลลิเมตรตามลำดับ ซึ่งมีลักษณะเป็นวงใสทั้งหมด ขณะที่ชุดควบคุมและน้ำกลั่นไม่พบการยับยั้งเชื้อ 0 มิลลิเมตรส่วนสารมาตรฐาน Ampicillin ให้ขนาดวงยับยั้งอยู่ในช่วง 32–32.5มิลลิเมตร สารสกัดมีศักยภาพในการยับยั้งเชื้อ E. coli ได้อย่างมีประสิทธิภาพในลักษณะขึ้นกับความเข้มข้นของสารสกัด
ผลการทดลองที่ 4 การย่อยสลายทางชีวภาพ
ตอนที่ 4.1 จากการทดลองการย่อยสลายทางชีวภาพของบรรจุภัณฑ์ชีวภาพที่ไม่เคลือบสาร พบว่ามีการย่อยสลายโดยตัวอย่างที่ 1 มีน้ำหนักเริ่มต้น 0.26 g ลดลงเหลือ 0.06 g ภายใน 10 วัน และไม่พบมวลคงเหลือในวันที่ 20 และ 30 ตัวอย่างที่ 2 มีน้ำหนักเริ่มต้น 0.25 g ลดลงเหลือ 0.05 g ในวันที่ 10 และลดลงเป็น 0.00 g ในวันที่ 20 และ 30 ขณะที่ตัวอย่างที่ 3 มีน้ำหนักเริ่มต้น 0.29 g ลดลงเหลือ 0.06 g ภายใน 10 วัน และไม่พบมวลคงเหลือในวันที่ 20 และ 30 โดยทุกตัวอย่างมีค่า mass loss เท่ากับ 100% แสดงให้เห็นว่าบรรจุภัณฑ์ชีวภาพสามารถย่อยสลายได้อย่างสมบูรณ์ภายในระยะเวลาไม่เกิน 20 วัน
ตอนที่ 4.2 จากการทดสอบบรรจุภัณฑ์ชีวภาพที่มีสารเคลือบพบว่าบรรจุภัณฑ์สามารถย้อยสลายได้โดยตัวอย่างที่ 1 มีน้ำหนักเริ่มต้น 0.29 g ลดลงเหลือ 0.03 g ภายใน 10 วันและไม่พบมวลคงเหลือในวันที่ 20 และ 30 ตัวอย่างที่ 2 มีน้ำหนักเริ่มต้น 0.28 g ลดลงเหลือ 0.04 g ในวันที่ 10 และลดลงเป็น 0.00 g ในวันที่ 20 และ 30 ส่วนตัวอย่างที่ 3 มีน้ำหนักเริ่มต้น 0.28 g ลดลงเหลือ 0.05 g ในวันที่ 10 และไม่พบมวลคงเหลือหลังจากวันที่ 20 เป็นต้นไป โดยทุกตัวอย่างมีค่า mass loss เท่ากับ 100% แสดงให้เห็นว่าสารเคลือบไม่มีผลต่อการย่อยสลายทางชีวภาพของบรรจุภัณฑ์และบรรจุภัณฑ์ยังสามารถย้อยสลายได้ตามธรรมชาติ
สรุปผล
	จากผลการทดลองบรรจุภัณฑ์ชีวภาพจากเซลลูโลสฟางข้าวสามารถขึ้นรูปเป็นโครงสร้างแข็งคงรูป ไม่เปราะแตกง่ายและมีสมบัติเชิงกลความเค้นที่จุดขาด 0.56–4.46 MPa, Young’s modulus 233–329 MPa, R² > 0.99 สะท้อนถึงโครงข่ายพอลิเมอร์ชีวภาพที่มีเสถียรภาพ วัสดุสามารถย่อยสลายในดินได้ภายใน 30 วัน

แม้มีการเคลือบผิวก็ไม่กระทบต่อการย่อยสลายในระยะยาว แสดงศักยภาพของการนำวัสดุเหลือใช้ทางการเกษตรมาแปรรูปเป็นบรรจุภัณฑ์อาหารที่เป็นมิตรต่อสิ่งแวดล้อมและพร้อมต่อการพัฒนาต่อยอดเชิงอุตสาหกรรมสารสกัดจากใบบัวบกที่สกัดด้วยเอทานอล 70% แสดงสมบัติทางชีวภาพอย่างมีนัยสำคัญทั้งด้านการต้านอนุมูลอิสระและการยับยั้งการเจริญของเชื้อ Escherichia coli โดยผลการทดสอบ DPPH assay และdisc diffusion แสดงความสัมพันธ์เชิงบวกระหว่างความเข้มข้นของสารสกัดกับประสิทธิภาพทางชีวภาพ ซึ่งสอดคล้องกับองค์ประกอบทางเคมีของบัวบกที่อุดมด้วยสารฟลาโวนอยด์และสารประกอบฟีนอลิกซึ่งมีบทบาทในการลดกระบวนการออกซิเดชันและรบกวนการทำงานของโครงสร้างเซลล์แบคทีเรีย
โดยสรุปสารสกัดจากบัวบกมีศักยภาพเหมาะสมต่อการประยุกต์ใช้ในระบบบรรจุภัณฑ์เชิงหน้าที่เพื่อชะลอการเสื่อมคุณภาพและลดการปนเปื้อนจุลินทรีย์ในอาหาร ซึ่งสอดคล้องกับวัตถุประสงค์ของโครงงานและแนวคิดการพัฒนานวัตกรรมอย่างยั่งยืน

